Emīls Cipulis

Emīls Cipulis (dzimis ) ir bijušais latviešu bobsleja pilots, 2023. gada pasaules čempionāta sudraba medaļas ieguvējs četrinieku sacensībās. Pēc bobslejista karjeras beigām kļuvis par treneri, 2025. gadā apstirpināts par Latvijas izlases galveno treneri.

 Karjera 
Ar bobsleju sācis nodarboties 2019. gadā, pirms tam nodarbojies ar motokrosu.  Eiropas kausa sacensībās debitēja 2019. gada novembrī Lillehammerē. 2020. gada Eiropas čempionātā junioriem izcīnīja 4. vietu divnieku sacensībās. Tā paša gada Pasaules čempionātā junioriem ieguva 14. vietu.

 Siguldas trasē debitēja Pasaules kausa sacensībās, ieņemot 12. vietu divnieku sacensībās. 2021. gada Pasaules čempionātā junioriem divnieku sacensībās ar stūmēju Arni Bebrišu ieguva 7. vietu, sasniedzot labāko rezultātu no Latvijas ekipāžam. 2021. gadā pirmo reizi piedalījās arī Pasaules čempionātā, ar Arni Bebrišu paliekot 21. vietā divnieku sacensībās.

Pārstāvēja Latviju 2022. gada ziemas olimpiskajās spēlēs Pekinā, kur divniekā kopā ar Edgaru Nemmi ieņēma 17. vietu. 2023. gada Pasaules čempionātā Sanktmoricā divniekos ar Matīsu Mikni iegūva 6. vietu, bet četrnieku sacensībās ar Mikni, Edgaru Nemmi un Dāvi Spriņģi izcīnīja sudraba medaļas.

 Insbrukā (Īglsas trasē) četrinieku sacensībās ieņēma trešo vietu un pirmo reizi karjerā izcīnīja vietu uz pjedestāla Pasaules kausa posmā. Tas vienlaikus bija arī Eiropas čempionāts, kurā Cipuļa ekipāža ar stūmējiem Dāvi Spriņģi, Matīsu Mikni un Kristu Lindenblatu izcīnīja bronzas medaļas. Eiropas čempionātā divniekos, kas risinājās Siguldā, ieņēma 7. vietu.  Pasaules kausa posmā Altenbergas trasē četrinieku sacensībās izcīnīja pirmo uzvaru karjerā, dalot pirmo vietu ar vācieša Frančesko Frīdriha ekipāžu. 2024. gada Pasaules čempionātā Vinterbergā ieņēma sesto vietu divniekos un ceturto vietu četriniekos. 2023.—2024. gada sezonu E. Cipuļa komanda noslēdza kopvērtējuma otrajā vietā Pasaules kausā četriniekos, piekāpjoties vienīgi Vācijas pilotam Frančesko Frīdriham.

2024. gada jūlijā, 28 gadu vecumā, pēc panākumiem bagātas sezonas četriniekos, paziņojis par karjera beigām nesamērīga atalgojuma dēļ.

2025. gadā pēc tam, kad ilggadējais Latvijas izlases galvenais treneris Sandis Prūsis atstāja amatu, viņa vietā par izlases galveno trenri tika apstiprināts E. Cipulis.

 Sasniegumi divnieku ekipāžām 
 Olimpiskās spēles 
 Gads Norises vieta Pirmais brauciens Otrais brauciens Trešais brauciens Ceturtais brauciens Summa Vieta   Pekina 1:00,00 (18) 1:00,24 (16) 1:00,20 (16) 1:00,46 (18) 4:00,90 (+4,01) 17

 Pasaules čempionāts 
 Gads Norises vieta Pirmais brauciens Otrais brauciens Trešais brauciens Ceturtais brauciens Summa Vieta 2021  Altenberga 56,29 (23) 56,96 (22) 56,40 (22) — 2:49,65 21 2023  Sanktmorica 1:06,22 (8) 1:05,65 (5) 1:05:61 (3) 1:05,46 (1) 4:22,94 (+1,10)  6 2024  Vinterberga 55,25 (7) 55,14 (6) 55,04 (5) 55,19 (6) 3:40,62 (+2,35) 6

 Pasaules kauss 
 Sezona 1. posms 2. posms 3. posms 4. posms 5. posms 6. posms 7. posms 8. posms 9. posms 10. posms 11. posms 12. posms   2020.—2021.  Sigulda12          Insbruka17 27 216 2021.—2022.   Altenberga21 Altenberga17 Sigulda11   Sanktmorica14 colspan="4"  24 398 2022.—2023.    Vinterberga7 Altenberga6 Altenberga7 Sigulda4 Sigulda8 colspan="4"  7 864 2023.—2024. Jaņcjina5 Laplaņa11 Insbruka6 Sanktmorica5 Lillehammere8 Sigulda8 Altenberga5 Leikplesida8 colspan="4"  5 1344

 Sasniegumi četrinieku ekipāžām 
 Pasaules čempionāts 
 Gads Norises vieta Pirmais brauciens Otrais brauciens Trešais brauciens Ceturtais brauciens Summa Vieta 2023  Sanktmorica 1:05,37 (5) 1:05,04 (3) 1:04:87 (1) 1:05,02 (2) 4:20,30 (+0,69)  2 2024  Vinterberga 53,58 (3) 54,40 (8) 53,49 (3) 53,99 (4) 3:35,46 (+1,36) 4

 Pasaules kauss 
 Sezona 1. posms 2. posms 3. posms 4. posms 5. posms 6. posms 7. posms 8. posms   2021.—2022.        Sanktmorica22 32 26 2022.—2023.    Vinterberga14 Altenberga6 Altenberga7 Insbruka4 Insbruka4 9 840 2023.—2024. Jaņcjina4 Jaņcjina4 Laplaņa5Insbruka3Sanktmorica3 Lillehammere5Altenberga1 Leikplesida92 1529

 Atsauces 

 Ārējās saites 

Kategorija:1995. gadā dzimušie
Kategorija:Latvijas bobslejisti
Kategorija:Latvijas sportisti 2022. gada ziemas olimpiskajās spēlēs
Kategorija:Bobslejisti 2022. gada ziemas olimpiskajās spēlēs
Kategorija:Latvijas treneri